KTB:ตั้งสำรองหนี้สูงกดดันกำไรปี59ปรับลดราคาเป้าหมายเหลือ 17.7 บาท
KTB ตั้งเป้าอัตราการเติบโตของสินเชื่ออยู่ที่ 3-4% ในปี 2559 และยังมีความกังวลเกี่ยวกับสินเชื่อที่ไม่ก่อให้เกิดรายได้อย่างมากเรายังปรับลดราคาเป้าหมายเหลือ 17.70 บาท อ้างอิงจาก PBV สิ้นปี 2559 ที่ 0.90 เท่า จากมูลค่าหุ้นที่ค่อนข้างถูก (ปัจจุบันธนาคารซื่อขายที่ PBV ที่ 0.8 เท่า เทียบกับค่าเฉลี่ยที่ 1.2 เท่า) และอัตราผลตอบแทนจากเงินปันผล (5.8% ในปี 2559) เรายังคงคำแนะนำ ซื้อเก็งกำไร
11 ม.ค. 2559

บล.บัวหลวง ระบุในบทวิเคราะห์ (11 ม.ค.) ว่า ธนาคารกรุงไทย จำกัด (มหาชน)  หรือ KTB ตั้งเป้าอัตราการเติบโตของสินเชื่ออยู่ที่ 3-4% ในปี 2559 และยังมีความกังวลเกี่ยวกับสินเชื่อที่ไม่ก่อให้เกิดรายได้อย่างมาก บริษัทมีนโยบายที่ค่อนข้างระมัดระวังเพื่อตอบสนองต่อเศรษฐกิจที่ค่อนข้างเปราะบางในช่วงนี้ กระตุ้นให้เราปรับเพิ่มการตั้งสำรองฯประมาณการ 30% ที่ 21.5 พันล้านบาท
ในปี 2559 สะท้อนเป้าการเพิ่มอัตราส่วนค่าเผื่อหนี้สงสัยจะสูญสะสมต่อหนี้ที่ไม่ก่อให้เกิดรายได้ของ KTB ที่ 130% ปี 2559 จาก 103% ในไตรมาส 3/58 ในขณะที่ ประมาณการอัตราการเติบโตของสินเชื่อปี 2559 ที่ 5% ยังคงมีความเสี่ยงจากการดำเนินนโยบายแบบอนุรักษ์นิยม การตั้งสำรองที่สูงขึ้นในปี 2559 กระตุ้นให้เราปรับลดผลประกอบการปี 2559 ลง 8% ที่ 33 พันล้านบาท
ยังปรับลดราคาเป้าหมายเหลือ 17.70 บาท อ้างอิงจาก PBV สิ้นปี 2559 ที่ 0.90 เท่า จากมูลค่าหุ้นที่ค่อนข้างถูก (ปัจจุบันธนาคารซื่อขายที่ PBV ที่ 0.8 เท่า เทียบกับค่าเฉลี่ยที่ 1.2 เท่า) และอัตราผลตอบแทนจากเงินปันผล (5.8% ในปี 2559) เรายังคงคำแนะนำ ซื้อเก็งกำไร
 